钦定古今图书集成/明伦汇编/闺媛典/第148卷 > 贾文林妻徐氏〈陈氏附〉
## 钦定古今图书集成/明伦汇编/闺媛典/第148卷 > 贾文林妻徐氏〈陈氏附〉

按《寿阳县志》：“徐氏，儒士贾文林妻。文林应省试，殁于
客舍。子泰方四岁，氏年二十馀，矢志守节，事姑尽孝，
勉泰读书为廪膳生。娶陈氏，泰亦以应试死，遗孤侃
方襁褓，陈屡觅死不得，遂与姑同苦守，躬亲纺绩，教
侃力学，中正德癸酉经魁。有司奏闻，诏旌表。”